JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis tulevad põnevad valimised
Hiina ei anna infot koroonaviiruse algfaasi kohta
ICC otsus sai võimsaid vastaseid
Märtsikuised parlamendivalimised tõotavad tulla äärmiselt huvitavad
ja võivad olla ka praeguse peaministri B. Netanyahu poliitilise karjääri lõpp.
See pole veel aamen kirikus,
sest hoolimata Netanyahu vastastest altkäemaksukahtlustest
ja vastavatest kohtumenetlustest,
on ta endiselt populaarseim valik riigi järgmiseks peaministriks.
Asi pole selles, et Netanyahu Likud poleks pärast valimisi suurim partei,
vaid selles, millised teised parteid
hakkavad temaga valitsust moodustama.
Nn kaalukeeleks tõuseb seekord Naftali Bennetti juhitud Yamina partei,
mis võib ühinemise korral saada koos Netanyahu teiste toetajatega
parlamendis piisava enamuse.
Samas meelitab Bennettit ka opositsioon,
kes saaks tema abil enamuse,
kuid siis peaks Bennett võitlema peaministri koha pärast
endise Likudi liikme Gideon Saariga.
Jätkame valimisprognooside kajastamist oma tulevastes saadetes.
USA uue valitsuse Iisraeli-poliitika on endiselt ebaselge.
Välisminister Tony Blinken rahustas vestlust
nii Jeruusalemma kui Golani suhtes,
kuid Bideni pressisekretär esitas mõlema suhtes veidi erinevaid mõtteid
Jeruusalemm ei pea kuuluma vältimata üksnes Iisraelile,
öeldi president Bideni teates. "Me tunnustame muidugi seda,
aga kui Iisrael ja palestiinlased lepivad omavahel kokku selles,
kuidas linn jagada, siis USA seda ei takista."
Sama puudutas ka Golani,
mille eelmine president Trump tunnistas Iisraelile kuuluvaks
ja mille kohta välisminister Blinken tegi tingimusliku viite.
Selle järgi on juriidilised perspektiivid üks asi,
kuid julgeolekupoliitiliselt on Golan Iisraeli olemasolule eluliselt tähtis.
Peaministri vastust polnud vaja kaua oodata,
sest Netanyahu tõdes ühemõtteliselt,
et "Golan kuulub meile ja me ei lahku sealt kunagi."
Nii hakkab Joe Biden vähehaaval eemale libisema lubadustest,
millele USA Trumpi ajal pühendus.
15. veebruaril uudiseid koostades
polnud ta nõustunud veel peaminister Netanyahuga vestlema.
Mõned poliitanalüütikud räägivadki Joe Bideni valitsusest
kui Obama kolmandast valitsusest, vähemalt Iisraeli suhete osas.
Hiina keeldub andmast põhimaterjale varajaste COVID-19 juhtumite kohta
Maailma Terviseorganisatsiooni juhitud meeskonnale,
kes uurib pandeemia algupära.
Üks tiimi uurijaist ütles, et see võib raskendada katseid
mõista, kuidas ja mis viisil taud liikvele läks.
Grupp oli palunud esimesi,
algupäraseid patsiendiandmeid 174 COVID-19 juhtumi kohta,
mida Hiina oli tunnistanud Wuhani linna taudipuhangu algetapis 2019. a,
ja teiste juhtumite kohta, kuid neile anti vaid kokkuvõte,
ütles tiimi kuuluv Austraalia nakkus- haiguste ekspert Dominic Dwyer.
Sellist alusinfot nimetatakse originaalnimekirjaks, ütles ta,
ja seda säilitatakse tüüpiliselt anonüümsena,
kuid see sisaldab detaile,
nagu individuaalsetele patsientidele esitatud küsimusi, nende vastuseid
ja kuidas nende vastuseid analüüsiti.
"See on epideemia uurimisel tavapärane praktika,"
rääkis ta uudisteagentuurile Reuters nädala eest.
Tema sõnul oli pääs põhiandmetele äärmiselt tähtis,
sest vaid pooled mainitud 174st juhtumist
võisid olla seotud turuga Wuhanis,
kus viirus Hiina väitel esmakordselt avastati.
"Seepärast oleme seda pidevalt palunud," ütles ta.
"Miks seda ei juhtu, ma ei oska kommenteerida.
Kas see on poliitiline, või liiga vara, või raske öelda, kuid me ei tea,
mis põhjustel Hiina takistab juurdepääsu neile alusandmeile."
Jaanuaris Hiinasse saabunud tiim
veetis neli nädalat COVID-19 algupära uurides.
Uurimine piirdus siiski vaid Hiina võõrustajate korraldatud visiitidega
ja tiimi liikmeil ei lastud kontakteeruda kohalike elanikega,
viidates tervislikele piirangutele.
Lisaks veedeti esimesed kaks nädalat hotellis karantiinis.
Veel koroonaviiruse teemal.
Iisraeli Terviseministeeriumi teatel näeb tunneli lõpus viimaks valgust.
Ligi 4 miljonit on juba vaktsineeritud,
ja ca 2,5 neist isegi kaks korda.
Nakkuste hulk langeb pidevalt,
ja kuna vaktsineerimiste arv kasvab võimsalt,
teeb ministeerium valitsusele ettepaneku majanduselu avamiseks
alates 23. veebruarist.
Asi pole siiski kogu majanduse üheaegses avamises, vaid astmelises,
mis tähendab algetapis tänava- ja turupoode, turge,
kultuuri- ja spordiüritusi, kuid vaid neile, kes on vaktsineeritud
või on taudist paranenud.
Valitseva praktika järgi tehakse sellestki poliitikasündmus.
Sinivalge partei juht Benny Gantz süüdistas peaminister Netanyahut,
et too eemaldab piiranguid sobivalt tulevaste valimiste eel
ja püüab sellega poliitilist toetust koguda.
Iisraelis ollakse juba rohkem kui hämmingus selle üle,
et Palestiina omavalitsusel lastakse hävitada hinnalisi arheoloogiaobjekte,
ilma et UNESCO sellesse kuidagi sekkuks.
Värskeim vastav hävitustöö
avastati iidse Sekkemi ehk tänase Nabluse linna lähedalt
Ebali mäel asuva, tõenäoliselt Joosua ajal ehitatud altari juures,
kui selle kive veeti kahe araabiaküla vahelise tee aluskivideks.
Oslo II lepigu järgi on tegu nn B-alaga,
kus palestiinlastel on administratiivhaldus
ja Iisrael vastutab julgeoleku eest.
Iisraeli ametnikud ei saa sekkuda,
isegi kui mainitud altar on üks tähtsamaid arheoloogiaobjekte alal,
ja pärineb 3000 aasta tagant,
ajast, kui Joosua vallutas toonast Kaananimaad.
Nüüd saab sõna Iraani eelmise valitsuse pärija.
Iraani kuni 1979. aastani valitsenud šahh Reza Pahlavi poeg
Reza Pahlavi andis umbes nädala eest intervjuu
ajalehele Israel Hayom.
Kroonprints Pahlavi tõdes,
et USA teeb suure vea, kui hakkab Iraanile lähenema,
lootes, et riik naaseb mingisse lepingusse lääneriikidega.
"Oli juba alguses suur viga Iraaniga selline leping teha.
See oli hea Iraanile, kuid väga halb läänemaailmale
ja annab Iraanile nüüd võimaluse ülejäänud maailmale
oma tuumaprogrammiga survet avaldada," tõdes prints Pahlavi.
On hea ka meeles pidada,
et USA ja Iisrael on Iraani tänase valitsuse põhivaenlased,
sellest hoolimata, mis lepinguid nendega ka ei tehtaks.
Tegelikult pole Iraani rahvas Iisraeli ega USA vastu,
vaid seda perspektiivi hoiab alal religioosne ja korrumpeerunud grupp,
kes hetkel riiki valitseb.
"Minu isa valitsuse ajal olid meil diplomaatilised suhted Iisraeliga
ja olime head sõbrad." Vabandust.
"Minu soov oleks taastada selline demokraatlik mudel,
mis oleks samas hea kogu rahvale."
Nii rääkis täna USAs paguluses elav 60-aastane Iraani kroonprints
Reza Pahlavi II.
ICC ehk Rahvusvahelise Kriminaalkohtu kunagine otsus
alustada Palestiina omavalitsuse palvel
võimalike sõjakuritegude uurimist Gazas, Läänekaldal
ja Ida-Jeruusalemmas
on saanud Iisraeli ja USA kõrval teisigi vastaseid.
Austraalia, Brasiilia, Uganda ja Kanada,
ning EL riikidest vähemalt Saksamaa, Austria, Tšehhi ja Ungari on teatanud,
et peavad ICC antud otsust illegaalseks.
Saksa välisminister Heiko Maas põhjendas seda kokkuvõtlikult,
öeldes, et ICC-l pole volitusi alustada mingeid uurimusi PO palvel,
sest ei eksisteeri sellist ÜRO Julgeolekunõukogu tunnustatud
ja seejärel ÜRO Peaassamblee poolt kinnitatud riiki nagu Palestiina.
Kanada välisminister Mark Garneau ütles omakorda,
et Palestiina, kes pole riik, ei saa olla isegi ICC liige,
nii et Kanada ei tunnusta ICC õigust
alustada mis tahes uurimusi mainitud põhjendustel.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee